पाएं अपने शहर की ताज़ा ख़बरें और फ्री ई-पेपरडाउनलोड करें
शहर के प्राइवेट हाॅस्पिटल्स में भी ऑक्सीजन की सप्लाई सुचारु रह सके, इसके लिए सभी को कहा गया है कि वे प्रशासन के साथ काॅर्डिनेशन से काम करें। दरअसल चंडीगढ़ में अपोलो हाॅस्पिटल में सिर्फ 2 घंटे की ही सप्लाई की बची थी। हालांकि बाद में जब अफसरों तक जानकारी पहुंची तो समय पर ऑक्सीजन का इंतजाम हुआ।
ऑक्सीजन सप्लाई को लेकर नोडल अफसर बनाए गए आईएएस यशपाल गर्ग ने कहा है कि सभी प्राइवेट हाॅस्पिटलों को लेकर एक ग्रुप बनाया गया है ताकि आपसी कॉर्डिनेशन में काम हो सके। अगर यहां किसी भी हाॅस्पिटल को कोई दिक्कत ऑक्सीजन को लेकर होती है तो वे जल्द से जल्द इसको लेकर जानकारी प्रशासन के साथ शेयर करे ताकि उसी तरह से आगे अरेंजमेंट किया जा सके।
हाॅस्पिटलों को कहा गया है कि वे सिलेंडर्स एजीपीएल से रीफिल करवाएं। डाॅ. मंजीत के साथ सभी हाॅस्पिटलों को ग्रुप में जुड़ने को कहा गया है ताकि टाइम पर सभी अरेंजमेंट्स ऑक्सीजन सप्लाई को लेकर हो सके। प्रशासन के तहत हाॅस्पिटलों के लिए 20 मीट्रिक टन का हर रोज का कोटा तय किया गया है।
पहले ऑक्सीजन सप्लाई जीएमसीएच जीएमएसएच और सेक्टर-48 के हाॅस्पिटल में जाती है। जो बचती है वह प्राइवेट वेंडर को दी जाती है। जो इन हाॅस्पिटलों के साथ ही प्राइवेट हाॅस्पिटलों के सिलेंडर्स को पहले से तय रेट पर रीफिल करते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn